section_heading: Radnja
paragraph_text: Lažni Mickey vodi Rose na ručak i ispituje ju o Doktoru, ali Doktor se pojavi i obezglavi dvojnika. Doktor vodi Rose i plastičnu glavu u  TARDIS i pokušava koristiti glavu kako bi pronašli upravljački signal. TARDIS ih vodi na London Eye, jer od tamo dopire upravljački signal. Doktor objašnjava Rose da je lažni Mickey Autonac, kojim upravlja Nesteenska Svijest. Doktor ima bočicu anti-plastike kojom može uništiti Nesteensku Svijest ako se to pokaže nužnim. Shvativši da je odašiljač London Eye, Rose i Doktor spuste se ispod njega kako bi spriječili Nesteensku Svijest. Ondje pronađu vezanog Mickeya, a Doktor pokuša pregovarati sa Svijesti, ali Svijest optužuje Doktora kako je uništio njen planet za vrijeme Vremenskog Rata. Svijest aktivira sve Autonce, koji počnu ubijati kupce, uključujući i Clivea. Dva Autonca zatoće Doktora, ali ga Rose spasi. Anti-plastika pada u prebivalište Svijesti, te ona umire. Bez Svijesti, svi Autonci popadaju. Doktor koristi TARDIS kako bi Mickey i Rose odveo kući, a zatim uvjeri Rose da mu se pridruži kao nova suputnica.